armvectores/hy_wikipedia_2023 huggingface dataset:
Նիկոլայե Բընեսկու

Նիկոլայե Բընեսկու (ռումիներեն՝ Nicolae Bănescu, դեկտեմբերի 16, 1878, Կելերաշի, Ռումինիա – սեպտեմբերի 11, 1971, Բուխարեստ, Ռումինիա), ռումինացի պատմաբան, բյուզանդագետ։


== Կենսագրություն ==
Նիկոլայե Բնեսկուն եղել է բյուզանդագիտության պրոֆեսոր ԿլուԺի (1919–1937) և Բուխարեստի (1938–1947) համալսարաններում։ 1938 թվականից՝ Ռումինական ակադեմիայի իսկական անդամ։ Աշխատությունները վերաբերում են Բյուզանդիայի պատմությանը և գրականությանը, կնքագիտությանը, Ռումինիայի պատմությանը և բալկանագիտությանը։ Գրել է հունարենի պատմական քերականություն, թարգմանել և լույս է ընծայել հույն ողբերգակներին։ Իր ուսումնասիրություններում հաճախ անդրադարձել է հայերին ու Հայաստանին։ Առանձին գործեր է նվիրել Բյուզանդիայի հայազգի կայսրերին։ Անդրադարձել է նաև հայերի դերին ռումինական ճարտարապետության մեջ։
Օդափոխում

Օդափոխում, փակ շինություններում, տրանսպորտային միջոցներում մարդկանց ինքնազգացողության, տեխնոլոգիական պրոցեսների անցկացման, սարքավորումների և սարքերի աշխատանքի համար օդի առավել բարենպաստ ջերմաստիճանի, հարաբերական խոնավության, մաքրության, բաղադրության, շարժման արագության ստեղծում և ավտոմատ կարգավորում։ Կոնդիցիոնման համակարգերը հաճախ կատարում են ներհոս օդափոխիչի ֆունկցիաներ։ Օդի կոնդիցիոնումը կատարվում է կոնդիցիոնման համակարգերում, որոնք օդը մշակում (օդափոխիչներ), խառնում (խառնիչ տուփեր) և բաշխում են (օդաբաշխիչ հարմարանքներ)։ Օդափոխման համակարգերը լինում են կենտրոնական (սպասարկում են մի քանի շինությունների), տեղական (սպասարկում են մեկ շինության կամ դրա մի մասին), ամբողջ տարվա համար և սեզոնային (տարվա տաք կամ ցուրտ ժամանակաշրջանի համար)։ Ըստ օդափոխիչների ստեղծած ճնշման, կոնդիցիոնման համակարգերը լինում են ցածր ՝ մինչև 1 Կպա (100 կգ/մ3), միջին ՝ 1—3 Կպա, և բարձր ճնշման ՝ 3 Կպա-ից ավելի։


== Տես նաև ==
Օդորակիչ
Սան Մարտին դե Վալդեիգլեսիաս

Սան Մարտին դե Վալդեիգլեսիաս (իսպ․՝ San Martin de Valdeiglesias),  մունիցիպալիտետ Իսպանիայում։ Մտնում է Մադրիդ պրովինցիայի Մադրիդ ինքնավար համայնքի կազմի մեջ։ Մունիցիպալիտետը գտնվում է Սեռա Օեստե դե Մադրիդ շրջանի կազմում։ Տարածքը զբաղեցնում է 116,5 կմ²։ Բնակչությունը 8190 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 69 կմ։


== Արտաքին հղումներ ==
Պաշտոնական կայք Archived 2016-03-04 at the Wayback Machine.
Զարդարված կիվիվ

Զարդարված կիվիվ (Vanellus indicus), քարադրների ընտանիքին պատկանող ոչ մեծ թռչուն։


== Բնութագիր ==

Զարդարված կիվիվն ունի 32-35 սմ երկարություն։ Արու և էգ թռչունները շատ նման են։
Սև վերջավորություններով դեղին ոտքերը և կարմիր կտուցը համեմատաբար երկար են։ Թռչունի մարմնի վերին մասի փետուրները բաց շագանակագույն են` կանաչավուն-մետաղական երանգով։ Թռիչքի ժամանակ տեսանելի է դառնում սպիտակ լայն շերտ՝ թևի անկյունագծով անցնելով։ Պոչի ծածկոցները և պոչի փետուրները սպիտակ են։ Պոչը վերին մասում ունի լայն սև շերտ։
Երիտասարդ թռչունները իրենց գլխին ունեն ավելի թույլ, շագանակագույն օրինակ։ Կզակն ու կոկորդը սպիտակ գույնի են։ Մաշկի վրա կարմիր շերտերը երիտասարդ թռչունների մոտ ավելի քիչ են արտահայտված, քան մեծահասակ թռչունների մոտ։


== Տարածվածություն ==
Զարդարված կիվիվների բներ հանդիպում են Իրաքում, Իրանում և Ռուսաստանի հարավային երկայնքով լեռնային գետերի ջրերում։ Այն զարդարված կիվիվները, որոնք բնադրում են Ռուսաստանի հարավում, ձմռանը թռչում են դեպի Հարավային Ասիա, Հնդկաստան և հյուսիսարևելյան Աֆրիկա։ Որպես հազվագյուտ հյուր՝ զարդարված կիվիվները հանդիպում են նաև Արևմտյան Եվրոպայում։
Որոշ ենթատեսակները հանդիպում են Պակիստանում, Հնդկաստանում, Նեպալում և Բանգլադեշում։


== Կենսակերպ ==

Զարդարված կիվիվը սնունդ է փնտրում, հատկապես գիշերը։ Նրանք հիմնականում սնվում են անողնաշարավոր կենդանիներով՝ բզեզներ, մրջյուններ, մորեխներ և տերմիտներ։ Բացի այդ, ուտում են նաև փափկամարմիններ, որդեր և խեցգետիններ։
Բները սովորաբար կառուցվում են անմիջապես գետնին և հաճախ գտնվում են ջրային տարածքների մոտ։ Բնում դնում է 3-ից 4 ձու։ Դրանք շագանակագույն են, դեղնավուն կամ կանաչավուն ծածկույթով և ունեն սև-շագանակագույն բծեր։ Ինկուբացիայի տևողությունը 26 օր է։


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Գրականություն ==
Simon Delany, Derek Scott, Tim Dodman, David Stroud (Hrsg): An Atlas of Wader Populations in Afrika and Western Eurasia. Wetlands International, Wageningen 2009, ISBN 978-90-5882-047-1
Collin Harrison und Peter Castell: Jungvögel, Eier und Nester der Vögel Europas, Nordafrikas und des Mittleren Ostens. Aula Verlag, Wiebelsheim 2004, ISBN 3-89104-685-5
Հեբուդի

Հեբուդի (վրաց.՝ ჰებუდი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 48 մարդ։


== Ծանոթագրություններ ==
Ռոժդեստվենկա (գյուղ, Շկոտովսկի շրջան)

Անվան այլ կիրառումների համար տե՛ս՝ ՌոժդեստվենկաՌոժդեստվենկա (ռուս.՝ Рождественка), գյուղ Ռուսաստանի Պրիմորիեի երկրամասի Շկոտովսկի շրջանի կազմում։
Բնակչությունը 2005 թվականին գրանցված տվյալներով կազմում էր 100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոլշուխա (գետ)

Բոլշուխա (ռուս.՝ Большуха), գետ Ռուսաստանում, հոսում է Մուրաշինսկի շրջան (Կիրովի մարզ)ում, Կիրովի մարզում։ Գետաբերանը տեղակայված է Վոլկովիցա գետի աջ ափին՝ 9,1 կմ հեռավորության վրա։ Գետի երկարությունը 10 կմ է։
Գետի ակունքը գտնվում է Մուրաշի գյուղից՝ 13 կմ դեպի հարավ-արևելք։ Գետը հոսում է հարավ-արևմուտք, ապա հարավ-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100034259
Հիդրոլոգիական ուսումնասիրությունների կոդը - 111103425
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կարահիսար

Անվան այլ կիրառումների համար տե՛ս՝ Կարահիսար (այլ կիրառումներ)Կարահիսար, գյուղ Արևմտյան Հայաստանում, Սեբաստիայի վիլայեթի Թոնուսի գավառակում։


== Պատմություն ==
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
XX դարի սկզբին ուներ մոտ 70 տուն հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Գյուղն ուներ եկեղեցի (Ս. Սարգիս) և երկսեռ վարժարան՝ 100 աշակերտով։ Կարահիսարում էր գտնվում Սբ. Սարգիս անունով բերդը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սուրբ Աբդըլմսեհ եկեղեցի (Ջերմիկ)

Սուրբ Աբդըլմսեհ եկեղեցի, եկեղեցի Արևմտյան Հայաստանում, Դիարբեքիրի նահանգում, Ջերմիկի գավառակի Ջերմիկ գյուղաքաղաքում։ Գյուղաքաղաքում մինչև 1915 թվականը գործում էին տղաների վարժարան՝ 50 սաներով և աղջիկների վարժարան՝ 31 աշակերտուհիներով։


== Ծանոթագրություններ ==
Շառլ դե Շամբրեն

Շառլ դե Շամբրեն (ֆր.՝ Charles de Chambrun, փետրվարի 10, 1875(1875-02-10)[…], Վաշինգտոն, Կոլումբիայի շրջան, ԱՄՆ - նոյեմբերի 6, 1952(1952-11-06), Փարիզ), ֆրանսիացի գրող և դիվանագետ։ Եղել է Ֆրանսիական ակադեմիայի անդամ (1946 թվականից)։


== Կենսագրություն ==
Ծնվել է արիստոկրատների ընտանիքում։ Հայրը եղել է ԱՄՆ-ում Ֆրանսիայի դեսպանատան իրավախորհրդատուն։ Որպես կցորդ աշխատել է Վատիկանում, Բեռլինում և Վաշինգտոնում։ Այնուհետև երկու տարի աշխատել է Ֆրանսիայի արտաքին գործերի նախարարությունում։
1914 թվականից աշխատել է Ֆրանսիայի դեսպանատան առաջին քարտուղար Սանկտ-Պետերբուրգում, այնուհետև` Աթենքում (1924) և Վիեննայում (1926)։
1928-1933 թվականներին նա Ֆրանսիան ներկայացրել է Անկարայում, 1933-1935 թվականներին դեսպան է եղել Իտալիայում։
1946 թվականի ապրիլի 4-ին ընտրվել է Ֆրանսիական ակադեմիայի անդամ։
Գրող է։ Մի շարք երկրներում Ֆրանսիայի դիվանագիտական հաստատություններում աշխատանքների վերաբերյալ հուշագրությունների, «Աթաթուրք և նոր Թուրքիա», «Դիվանագիտության, ավանդույթների ու հիշողությունների ոգին» գրքերի հեղինակն է։


== Ընտրված ստեղծագործություններ ==
La vie amoureuse de la Grande Catherine coll. " Leurs amours " (1927)
Les Errants de la Gloire (1933)
La reine Christine de Suède (1934)
Atatürk et la Turquie nouvelle (1939)
Le Roi de Rome (1941)
Lettres à Marie, Pétersbourg-Pétrograd, 1914—1918 (1941)
À l'école d’un diplomate : Vergennes (1944)
L’Esprit de la diplomatie (1944)
Traditions et souvenirs (1952)


== Պարգևներ ==
Մեծ սպա պատվավոր լեգեոնի շքանշան


== Ծանոթագրություններ ==


== Արտաքին հղումներ ==
Charles de Chambrun(ֆր.)
Հապլոիդ

Հապլոիդ (հուն. ՝ միայնակ, պարզ և տեսակ), օրգանիզմ, որը մարմնական (սոմատիկ) բջիջներում ունի քրոմոսոմների ոչ կրկնակի հավաք։ Վերջինս կազմվում է դիպլոիդ կամ պոլիպլոիդ մայրական անհատի քրոմոսոմային հավաքի կեսը։ Հապլոիդը զարգանում է գամետներից կամ ֆունկցիայով նրանց համարժեք բջիջներից, առանց բեղմնավորության։
Նատան Կրես

Նատան Կրես (անգլ.՝ Nathan Karl Kress, նոյեմբերի 18, 1992(1992-11-18), Գլենդեյլ, Լոս Անջելես շրջան, Կալիֆոռնիա, ԱՄՆ), ամերիկացի դերասան։
Առավել հայտնի է iCarly հեռուստասերիալի Ֆրեդի Բենսոնա դերը։


== Կենսագրություն ==


=== Մանկություն ===
Նատան Կրեսը ծնվել է 1992 թվականի նոյեմբերի 18-ին Կալիֆորնիա նահանգի Գլենդել քաղաքում։ Ունի երկու ավագ եղբայր։
Նատանը սկսել է իր մասնագիտական կարիերան 4 տարեկանում, երբ նա ցույց է տվել իր տաղանդը մի շոուի ընթացքում, որը նա դիտել էր հեռուստացույցով։ Նրա մայրը նրան ուղարկում է կաստինգի, որտեղ նա գործակալի պայմանագիր է կնքում։
Հաջորդ երեք տարիների ընթացքում, Նաթան եղել է մոդել տարբեր տպագիր գովազդներում։ Դրանցից առավել ուշագրավ էր 1998 թվականի Բեյբ․ Խոզը քաղաքում մուլտֆիլմի կերպարների ձայնը։ Նատան Կրեսը 6 տարեկանում որոշում է ընդհատել նկարահանումները և վերադառնալ դպրոց։ Կարիերայով սկսել է զբաղվել հինգ տարի անց՝ 11 տարեկանից։


== Ֆիլմագրություն ==


== Ծանոթագրություններ ==


== Արտաքին հղումներ ==
Նատան Կրես Internet Movie Database կայքում
Նատան Կրես Թվիթթերում
Официальный сайт телесериала «ICarly»(անգլ.)
Հայաստանի Հանրապետության մշակույթի վաստակավոր գործիչների ցանկ

Ստորև ներկայացված է Հայաստանի Հանրապետության մշակույթի վաստակավոր գործիչների ցանկը։ Ներկայացված են միայն այն անձինք, ում պատվավոր կոչումը շնորհվել է ՀՀ Նախագահ Ս. Սարգսյանի կողմից (2008 թ. ապրիլի 9-ից առ այսօր)։ Մինչ այդ կոչումը ստացածների ցանկը կտեղադրվի տվյալների ձեռքբերումից հետո։ 


=== 2008 թվական ===


=== 2009 թվական ===


=== 2010 թվական ===


=== 2011 թվական ===


=== 2012 թվական ===


=== 2013 թվական ===


=== 2014 թվական ===


=== 2015 թվական ===


== Ծանոթագրություններ ==
Ուչ-դերե (այլ կիրառումներ)

Ուչ-դերե կարող է վերաբերել․


=== Աշխարհագրություն ===
Կուլտ Ուչդերե, գյուղ Ռուսաստանի Դաշնության Կրասնոդարի երկրամասում
Ուչ-Դերե, գյուղ Ռուսաստանի Դաշնության Կրասնոդարի երկրամասում
Նիժնեե Ուչ-Դերե, գյուղ Ռուսաստանի Դաշնության Կրասնոդարի երկրամասում
Ուչ-դերե, Սև ծով թափվող գետ
Arrows A5

Բոլիդ Arrows A5 (անգլ.՝ Arrows A5), մրցարշավային ավտոմեքենա է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1982 թվականի մրցարշավին մասնակցելու համար։


== Ծանոթագրություններ ==
Թխիլովանի

Թխիլովանի (վրաց.՝ თხილოვანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1200 մետր բարձրության վրա։ Շրջկենտրոն Դուշեթից հեռու է 22 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 12 մարդ։


== Ծանոթագրություններ ==
Ստեպուրինո (այլ կիրառումներ)

Ստեպուրինո, կարող է վերաբերել՝

Ստեպուրինո - ավան Ռուսաստանի Նիժնի Նովգորոդի մարզի Նավաշինսկի շրջանի կազմում։
Ստեպուրինո - գյուղ Ռուսաստանի Նիժնի Նովգորոդի մարզի Նավաշինսկի շրջանի կազմում։
Ստեպուրինո - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Ստեպուրինո - գյուղ Ռուսաստանի Տվերի մարզի Ստարիցկի շրջանի կազմում։
Քեմեր

Քեմեր, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բրի (Սոմի գավառ)

Բրի (ֆր.՝  Brie), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 332 մարդ, բնակչության խտությունը` 48.19 մարդ/կմ²։ Բնակավայրը զբաղեցնում է 6.89 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 50 կմ արևելք։


== Բնակչություն ==


== Տնտեսություն ==
2010 թվականին ուներ 229 աշխատունակ (15-64 տարեկան) բնակիչ, որոնցից ակտիվ էին 161-ը, իսկ ոչ ակտիվները` 68։ Ակտիվության ցուցանիշը կազմում է 70,3 %։ 161 աշխատունակ մարդկանցից աշխատել է 138 անձ (82 տղամարդ և 56 կին)։ Գործազուրկ են եղել 23 անձ (9 տղամարդ և 14 կին)։ 68 անաշխատունակներից 9-ը եղել են աշակերտներ կամ ուսանողներ, 40-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Եղջերուներ

Եղջերուներ ( Cervidae), երկկճղակավորների կարգի կաթնասունների ընտանիք։ Ունեն բարձր ոտքեր, կարճ պոչ, երկար և շարժուն ականջներ։ Արուները (հյուսիսային եղջերուների նաև էգերը) կրում են ճյուղավորված եղջյուրներ, որոնք ամեն տարի փոխվում են նորերով։ Եղջերուների մազածածկը կոշտ քստամազ է, բրդատակում՝ աղվամազ։ Գունավորումը հաճախ շիկակարմիր է կամ գորշ, մատղաշները (երբեմն և հասունները)՝ բծավոր։


== Տարածում ==
Հայտնի են 17 սեռի մոտ 40 տեսակ՝ տարածված Եվրոպայում, Ասիայում, Հյուսիսային Աֆրիկայում, Հյուսիսային և Հարավային Ամերիկաներում։ ԽՍՀՄ-ում հանդիպում է 6 տեսակ։ Ապրում են անտառներում, անտառատափաստաններում, տունդրայում և անտառատունդրայում՝ փոքր խմբերով։ Աշնանը և ձմռանը հյուսիսային եղջերուները հավաքվում են մեծ հոտերով ու անցնում հարյուրավոր կմ։ 


== Ենթաընտանիքներ ==
Եղջերուների ընտանիքը բաժանվում է 4 ենթաընտանիքի՝ 

մունջակներ (Cervulinae),
ջրային (Hydropotinae),
իսկական ( Cervinae),
ամերիկյան եղջերուներ (Neocervinae)։Իսկական եղջերուներին են պատկանում ազնվացեղ եղջերուները, բծավոր եղջերուները,  եղնիկը և մարալը։ Վերջինս տարածված է Ղրիմում, Կովկասում, Սիբիրի հարավում, Հեռավոր Արևելքում։


== Մարմնի կառուցվածքը ==
Եղջերուների մարմնի երկարությունը մոտ 200 սմ է, կենդանի զանգվածը՝ 100–300 կգ։ 


== Սնունդ ==
Եղջերուները խոտակեր կենդանիներ են, սնվում են տարբեր բույսերով՝ մամուռներով, քարաքոսերով,  խոտերով, ճյուղերով, տերևներով։ Որոշ տեսակներ նախընտրում են ավելի փափուկ բուսական կեր։


== Բազմացում ==
Սեռահասուն են դառնում 1,5 տարում։ Զուգավորվում են աշնանը կամ ամռան վերջին։ Ձագերին (1-2) մայրը, մինչև նոր հղիությունը, կերակրում է կաթով։


== Աղբյուրներ ==
http://sigils.ru/symbols/olen.html
Նովոզոլոտովկա (Նեկլինովսկի շրջան)

Նովոզոլոտովկա (ռուս.՝ Новозолотовка ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Նովոբեսսերգենևսկի գյուղական համայնքի կազմի մեջ։
2002 թ. տվյալներով Բնակչությունը կազմում է 3450 մարդ։
Իբորես (պանիր)

Իբորես (իսպ.՝ Ibores), իսպանական միջին կոշտության պանիր այծի կաթից սերուծքային հյուսվածքով։ Մատուցվում է կարմիր գինու հետ և օգտագործվում է որպես բաղադրամաս աղցանների համար։ Պատրաստվում է Էստրամադուրեում, Կասերես համայնքում։ Պանրի քաշը 600-1200 գրամ է։ Ունի հին պատմություն և ավանդույթներ։ Իբորես պանրի պատրաստման համար օգտագործվում է հում կամ պաստերիզացված այծի կաթ։ Ունի նուրբ և հետաքրքիր համ։ Հասունացման ժամանակը կազմում է 1-3 ամիս։


== Արտաքին հղումներ ==
Պաշտոնական կայք


== Ծանոթագրություններ ==
Մալոյե Զվերևո (Կրասնի Սուլինի շրջան)

Մալոյե Զվերևո (ռուս.՝ Малое Зверево), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Վլադիմիրովսկի գյուղական համայնքի կազմի մեջ։
Պիտերբորո

Պիտերբորո, Անգլիայի արդյունաբերական քաղաք և ունիտար միավորում Քեմբրիջշիրի կոմսությունում։ Գտնվում է Լոնդոնից 120 կմ դեպի հյուսիս, Նին գետի ափին։ Բնակչությունը՝ ավելի քան 160 հազար։


== Պատմություն ==
Պիտեբորոյի հինավուրց մշակույթի անվանումը ծագում է առնում Պիտերբորոյի որսորդներից և հավաքչությամբ զբաղվողներից, որոնք երկար ժամանակ Անգլիայում համագործակցում էին ավելի զարգացած հողագործների հետ։ Պետերբորոյից ոչ հեու գտնվում է Ֆլեգ-Ֆեն հուշարձանը ՝ լավ պահպանված մ․թ․ա․ 10-րդ դարի փայտյա շինություն։
Քաղաքը գտնվում է Զե-Ֆենսի ճահճային բնակավայրում, որը 7-րդ դարից աստիճանաբար չորացվում էր։ Այն արագ զարգացավ արդյունաբերական հեղափոխության ժամանակ, երբ նրա միջով Լոնդոնից դեպի Էդինբուրգ անցավ երկաթուղի։ Դրանով է կապված շրջանում գտնվեղ խոշոր պահեստների և շինանյութ արտադրող ձեռնարկությունների առկայությունը։
Քաղաքի վրայով սլանում է սբ․ Պետրոսի միջնադարյան տաճարի ուրվագիծը։ Այն հիմնադրվել է 1138 թվականին՝ նորմանդական ոճով և կառուցվել է 120 տարվա ընթացքում։ Հետագայում ճակատները մասամբ վերափոխվեց։ Տաճարում գտնվում է 1200 տարվա Գեդդայի փորագրված քարը և Եկատիրինա Արագոնացու գերեզմանը։ Նույնպես պահպանվել է սբ․Իոաննայի եկեղեցին (1407)։


== Աշխարհագրություն ==
Պետերբորոյի ունիտար միավորումը զբաղեցնում է 343 կմ² տարածք և արևելքում։


== Կլիմա ==


== Բնակչություն ==
Ըստ 2001 թվականի տվյալներ Պիտերբորյի ունիտար միավորման տարածքում բնակվում է 156 061 մարդ, բնակչության միջին խտությամբ՝ 454 մարդ/կմ²։.


== Քաղաքականություն ==
Պիտերբորոն ղեկավարվում է ունիտար միավորման խորհրդով՝ կազմված 57 պատգամավորով, ընտրած 24 շրջանից։ Վերջին ընտրությունների տվյալներով խորհրդում 38 տեղ զբաղեցնում են պահպանողականները։.


== Տնտեսություն ==
Պետերբորոյում է գտնվում խոշոր տուրիստական կազմակերպությունների հիմնական գրասենյակներից մեկը՝ Thomas Cook Group-ը, որը իր պատմությունը սկսում է 1841 թվականից։. Ընկերության բաժնետոմսերը ներառված են հաշվարկման բազայի FTSE 250-ի մեջ։
Պետերբորոյի միջով անցնում են «CrossCountry», «East Coast», «East Midlands Trains», «First Capital Connect»և «Greater Anglia կազմակերպությունների երթուղիները։

«CrossCountry», Նյու Սթիրթ, Բիրմինգհեմ-Ակեմ-Պիտերբորո-Լոնդոն-Ստանստեդ »]
«East Coast», Էդինբուրգ-Պիտերբորո-Քինգս-Կրոսս, Լոնդոն
«East Midlands Trains» 2-րդ երթուղի, Լայմ-Սթիրթ, Լիվերպուլ-Պիտերբորո-Իլի-Նորիջ և Լոնդոն-Սթանսեդ։.
«First Capital Connect», Պիտերբորո-Թինգս-Կրոսս, Լոնդոն.
«Greater Anglia», Պիտերբորո-Իլի-Քեմբրիջ-Լիվերպուլ-Սիթի, Լոնդոն
«Greater Anglia» (2), Պիտերբորո-Իլի-Իպսուիչ-Լիվերպուլ-սիթի, Լոնդոն.


== Սպորտ ==
Պիտերբորոյում ստեղծվեց պրոֆեսիոնալ ֆուտբոլային ակումբ՝ «Պիտերբորո Յունայթեդ», որը 2010/2011 թվականներին հանդես է գալիս Առաջին Ֆուտբոլային Լիգայում։ «Պիտերբորո Յունայթեդ»-ը ընդունում է իր հակառակորդներին Լոնդոն Ռոադ մարզադաշտում, որը նախատեսված է 15 040 հանդիսատեսի համար։


== Իրադարձություններ ==
Ամենամյա «Պիտերբորոյի  գարեջրի փառատոն» (Peterborough Beer Festival)


== Քույր քաղաքներ ==
Պիտերբորոն գտնվում է բարեկամական հարաբերությունների հետ հետևյալ քույր-քաղաքների հետ։


== Արտաքին հղումներ ==
Официальный сайт совета унитарной единицы Питерборо
Opportunity Peterborough
Peterborough PCT Archived 2008-01-13 at the Wayback Machine.
Peterborough Hospitals NHS Trust
Peterborough Regional College
Peterborough Today


== Ծանոթագրություններ ==
Ասինիբոյն

Ասինիբոյն (հոհե, նակոտա անգլ.՝ Assiniboine, անգլ.՝ Hohe, Nakota, Nakoda, Nakona), Մեծ Հարթավայրերի սիունական լեզվաընտանիքի դակոտական երեք լեզուներից մեկը, որով խոսում են համարյա 200 մարդ ասինիբոյն ցեղից։ Կրողների մեծամասնությունը ծերերն են։ Asiniibwaan օջիբովյան բառ է, որը թարգմանաբար նշանակում է «քարե սիու»։
Սիու և ստոնի լեզուների հետ ասինիբոյնը կազմում է դակոտական լեզուների բարեկամական խումբ, չնայած որ նրանց միջև փոխըմբռնումը մեծ չէ։ Ստոնի և սիու լեզվի հետ գտնվելով նույն մակարդակի վրա, ասինոբոյնը իրենից ներկայացնում է դակոտական լեզուների n–տեսակը․ սրա ինքնանվանումը՝ n — Nakʰóta, ունի անլաուտա, ի տարբերություն սիուի մյուս երկու բարբառներից՝ դակոտա (Dakʰóta) և լակոտա (Lakʰóta)։


== Հնչունաբանություն ==


== Աղբյուրներ ==
Language Geek:Assiniboine
Native Languages: Assiniboine
Ethnologue Report of Assiniboine
Սոսնովկա (գյուղ, Ալնաշսկի շրջան)

Անվան այլ կիրառումների համար տե՛ս՝ ՍոսնովկաՍոսնովկա (ռուս.՝ Сосновка), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 50 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միգասար (լեռնագագաթ, Արարատի մարզ)

Անվան այլ կիրառումների համար տե՛ս՝ Միգասար (այլ կիրառումներ)Միգասար, լեռնագագաթ Հայաստանի Արարատի մարզում, Մժկատարի լեռներում, Զանգակատուն գյուղից 8 կմ հյուսիս-արևելք։ Բարձրությունը՝ 2858 մ։


== Ծանոթագրություններ ==
Ռուվո դի Պուլիա

Ռուվո դի Պուլիա (իտալերեն՝ Ruvo di Puglia), կոմունա Իտալիայում, գտնվում է Ապուլիա մարզի Բարի գավառում։
Բնակչությունը 25 809 մարդ (2008 թվականի տվյալներով), բնակչության խտությունը 117 մարդ/կմ²։ Զբաղեցնում է 221 կմ² տարածք։ Փոստային ինդեքս՝ 70037։ Հեռախոսային կոդ՝ 080։
Բնակչության հովանավորն է Սուրբ Վլասը։ Տոնը նշվում է փետրվարի 3-ին։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 080 9507111
Էլեկտրոնային փոստ՝ segreteria.sindaco@comune.ruvodipuglia.ba.it
Պաշտոնական կայք՝ www.comune.ruvodipuglia.ba.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(4092) Տիր

(4092) Տիր (անգլ.՝ Tyr), աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 8-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,632341 ա. մ., առավելագույնը մոտենում է 1,971 ա. մ. հեռավորության վրա և հեռանում 3,2937 ա. մ.։ Արեգակի շուրջ մեկ ամբողջական պտույտ է կատարում 1559,95 երկրային օրվա ընթացքում, իր ուղեծրով շարժվելով միջինում 0,230776 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4092) Տիր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բադե

Բադե, գյուղ Արևմտյան Հայաստանում, Բիթլիսի վիլայեթի Բիթլիսի գավառակում։ Գտնվում էր Բիթլիս քաղաքից հարավ-արևելք՝ գետափին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սիմֆերոպոլ

Սիմֆերոպոլ (ռուս.՝ Симферополь, ուկրաիներեն՝ Сімферополь, Ղրիմի թաթարերեն՝ Aqmescit), քաղաք Ուկրաինայում՝ Ղրիմի Ինքնավար Հանրապետության մայրաքաղաքը։ Ղրիմի վարչական, արդյունաբերական, գիտական և մշակութային կենտրոնն է։ Նաև Սիմֆերոպոլի շրջանի վարչական կենտրոնն է, սակայն չի մտնում դրա կազմի մեջ, այլ հանրապետական ենթակայության 11 քաղաքներից մեկն է։ Գտնվում է Ղրիմի թերակղզու կենտրոնական մասում՝ Սալգիր գետի վրա։


== Անվան ծագումնաբանություն ==
Քաղաքի անվանումը (հին հունարեն՝ ἡ Σιμφερούπολις /ի սիմֆերուպոլիս/) կարող է թարգմանվել որպես «քաղաք ընդհանուր բարեկեցության համար», «օգուտի քաղաք», «քաղաք-հավաքորդ» (Σίμρερου-"պահապան", πόλις-"քաղաք") կամ «սիմ»+«ֆերոս»։ Ղրիմի թաթարերեն Աղմեջիտ, Aqmescit անվանումը թարգմանվում է որպես «սպիտակ մզկիթ» (աղ - «սպիտակ», մեջիտ - «մզկիթ»)։


== Պատմություն ==
Մարդկանց առաջին բնակավայրերը այժմյան Սիմֆերոպոլի տարածքում ի հայտ են եկել դեռևս նախապատմական ժամանակաշրջանում, սակայն քաղաքի առավել հայտնի հնագույն նախորդներից է Սկյութական Նեապոլը՝ վաղ սկյութական պետության մայրաքաղաքը, որն առաջացել է մոտ մ.թ.ա. 3-րդ դարում և ենթադրաբար ավերվել է գոթերի կողմից մ.թ. 3-րդ դարում։
Վաղ միջնադարի ընթացքում Սիմֆերոպոլի տարածքում խոշոր բնակավայր գոյություն չի ունեցել։ Ղփչաղների տիրապետության և Ոսկե հորդայի ընթացքում գոյություն ուներ ոչ մեծ բնակավայր, որը կոչվում էր Կերմենչիկ (Ղրիմի թաթարերենից թարգմանաբար նշանակում է «փոքր ամրոց»)։


== Պատկերասրահ ==

		
		
		
		
		
		
		


== Բնակչություն ==
2015 թվականի հունվարի 1-ի դրությամբ քաղաքը բնակչության թվով գտնվում է 57-րդ տեղում Ռուսաստանի Դաշնության 1114 քաղաքների թվում։
2014 թվականի հոկտեմբերի 14-ին Ղրիմի դաշնային օկրուգում անցկացված մարդահամարի տվյալներով քաղաքի մշտական բնակչությունը կազմում էր 332 317 մարդ։


=== Ազգային կազմ ===
2014 թվականի մարդահամարի դրությամբ քաղաքի ազգային կազմը հետևյալն էր՝


=== Սեռային կազմ ===
1910 թվական - 62 679 (33882 տղամարդ, 28 887 կին)։
1911 թվական - 66 452 (37491 տղամարդ, 28 961 կին)։


== Քույր-քաղաքներ ==
 Կեչկեմետ (Kecskemét), Հունգարիա
 Ռուս, Բուլղարիա
 Սալեմ, ԱՄՆ
 Բուրսա, Թուրքիա
 Էսկիշեհիր, Թուրքիա
 Հայդելբերգ, Գերմանիա


== Ծանոթագրություններ ==
Նիկոլայ Խիտարով

Անվան այլ կիրառումների համար տե՛ս՝ Խիտարով (այլ կիրառումներ)Նիկոլայ Իվանի Խիտարով (սեպտեմբերի 16 (հոկտեմբերի 3), 1903, Պյատիգորսկ - փետրվարի 5, 1985, Մոսկվա), խորհրդային երկրաքիմիկոս։ ԽՍՀՄ ԳԱ թղթակից անղամ (1964)։


== Կենսագրություն ==
Ավարտել է Լենինգրադի պոլիտեխնիկական ինստիտուտը (1930)։ 1929-1953 թվականներին աշխատել է Համամիութենական երկրաբանական ԳՀԻ-ում։ 1941-1945 թվականներին ղեկավարել է միներալային հումքի պաշարների գծով Համամիութենական հանձնաժողովի մետաղների բաժինը։
1953 թվականից աշխատում է ԽՍՀՄ ԳԱ Վերնադսկու անվան երկրաքիմիայի և անալիտիկ քիմիայի ինստիտուտում՝ որպես մագմատոգեն գործընթացների լաբորատորիայի վարիչ։ Աշխատությունները նվիրված են երկրակեղևի և վերին մանթիայի երկրաքիմիական փոխազդեցության խնդիրներին։ Խիտարովը ԽՍՀՄ-ում խորքային գործընթացների փորձարարական հետազոտությունների զարգացման նախաձեռնողներից է (1931)։ Մասնակցել է ստորերկրյա ջրերի բաղադրության փոփոխությունների որոշմանը՝ կապված երկրաշարժերի հետ։


== Պարգևներ ==
Արժանացել է Վերնադսկու և Ֆերսմանի անվան մրցանակների (1960, 1970)։ Պարգևատրվել է Լենինի շքանշանով։


== Ծանոթագրություններ ==
Carry Me in Your Dreams

«Carry Me in Your Dreams» (հայերեն՝ Տար ինձ քո երազները), երգ, որով երգչուհի Կեյսի Տոլան ներկայացրել է Ալբանիան «Եվրատեսիլ 2009» երգի մրցույթում, որն այդ տարի տեղի է ունեցել Մոսկվայում։ Այդ ստեղծագործությունն ընտրվել է ազգային ընտրության ճանապարհով, որտեղ հավաքել է 126 միավոր, երկրորդ տեղ ընկած երգից 7 միավորով ավելի։ Երգը գրել են Էդմոնդ Ժուլալին (երաժշտություն) և Ագիմ Դոչին (բառեր), որոնք երգ են գրել նաև 2004 թվականի մրցույթի համար։


== Ազգային ընտրություն ==
Երգն ընտրվել է 2008 թվականի դեկտեմբերի 21-ին ազգային ընտրության ճանապարհով՝ հաղթելով I Këngës 47 փառատոնում, որը նախատեսված էր մրցույթում Ալբանիան ներկայացնելու մասնակից ընտրելու համար։ Ալբանիան եղել է առաջին երկիրը, որը ներկայացուցիչ է ընտրել իր կողմից և հրապարակայնորեն ներկայացրել երգը։


== Եվրատեսիլ 2009 ==
«Եվրատեսիլ 2009» երգի մրցույթում երգը հնչել է անգլերեն։ Երգչուհին հանդես է եկել երկրորդ կիսաեզրափակչի ժամանակ, որը տեղի է ունեցել մայիսի 14-ին, և չորրորդ տեղով անցել է եզրափակիչ։ 2009 թվականի մայիսի 16-ին կայացած եզրափակչի ժամանակ 48 միավորով զբաղեցրել է 17-րդ հորիզոնականը։ Մրցույթում հաղթել է Ալեքսանդր Ռիբակը «Fairytale» երգով։


== Ծանոթագրություններ ==
Սուրմալու կամավորական ջոկատ

«Սուրմալու» կամավորական ջոկատ։ Կազմավորվել է 1992 թվականին Երևանում՝ առանձնանալով Դավիթ Բեկ կամավորական ջոկատից։ Ունեցել է շտաբ, ռազմական խորհուրդ, զինանշան։ 1989-1992 թվականներին առանձին մասնակցել է Հայաստանի Հանրապետության Արարատի (Երասխ), Վարդենիսի, Նոյեմբերյանի (Բաղանիս) և Արցախի Հանրապետության Հադրութի (Ծամձոր), Ասկերանի (Նախիջևանիկ, Փրջամալ, Խրամորթ), Քաշաթաղի, Ֆիզուլիի շրջանների, Գետաշենի ենթաշրջանի ինքնապաշտպանական և ազատագրական մարտերին։ Ջոկատի հրամանատարն է եղել Ա. Խաչատրյանը, շտաբի պետը՝ Ա. Մարգարյանը։
あ(ա)

あ՝ հիրագանայում, ア՝ կատականայում, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «Ա» տառին և Միջազգային հնչյունական այբուբենի /a/ ձայնին։
Ժամանակակից ճապոներենի վանկային աղյուսակում զբաղեցնում է առաջին տեղը՝ い-ից առաջ։


=== Յունիկոդ ===
あ։ U+3042,
ア։ U+30A2.
(8281) 1991 PC18

(8281) 1991 PC18, աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 8-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,805302 ա. մ., առավելագույնը մոտենում է 2,5828 ա. մ. հեռավորության վրա և հեռանում 3,0278 ա. մ.։ Արեգակի շուրջ մեկ ամբողջական պտույտ է կատարում 1716,2 երկրային օրվա ընթացքում, իր ուղեծրով շարժվելով միջինում 0,209766 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8281) 1991 PC18 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պերուչիցա

Պերուչիցա (սերբ.՝ Перућица, բոս․՝ Perućica), կուսական անտառ, Եվրոպայի չորս մնացուկային անտառներից մեկը։ Գտնվում է Բոսնիա և Հերցեգովինայի Սերբիայի Հանրապետության Սուտյեսկի ազգային պարկի տարածքում։
Շնորհիվ իր յուրահատկության՝ Պերուչիցան խիստ հսկողությամբ պահպանվող տարածք է։ Անտառի տարածքում առաջին լուրջ հետազոտությունները անցկացվել են 1938 թվականին։ Պերուչիցան վստահաբար Դինարյան բարձրավանդակի լեռնազանգվածում առաջատարն է ինչպես ծառերի քանակով և անտառի բարձրությամբ, այնպես էլ տեսակային բազմազանությամբ ու արտաքին գեղեցկությամբ։ Այդ էր պատճառը, որ 1952 թվականին Հարավսլավիայի Սոցիալիստական Ֆեդերատիվ Հանրապետության կազմում Բոսնիա և Հերցեգովինայի Սերբիայի Հանրապետության կառավարությունը 1234 հեկտար մակերեսով անտառազանգվածին տվել է «գիտական հետազոտությունների օբյեկտի» հատուկ կարգավիճակ, իսկ 1954 թվականին այդ շրջակայքը, որտեղ կար 200 հա հարևան տարածք, վերցրել են պետության պաշտպանության տակ որպես բնության պարկ։
Պերուչիցայի անտառային բնական հարստության պաշտպանությունը և պահպանումը Սուտյեսկի ազգային պարկի կարևորագույն խնդիրներից է։ Բոլոր բնական կենսաբանական գործընթացները տեղի են ունենում առանց մարդու մասնակցության։ Ծառերը մահանում են ծերությունից կամ բնական հիվանդություններից, իսկ դրանց տեղում անմիջապես սկսում են աճել նոր երիտասարդ ծառերը։ Համեմատաբար հարավային աշխարհագրական դիրքը (Պերուչիցան գտնվում է միջերկրածովյա կլիմայական զոնայի սահմանում) թույլ է տվել դեռևս սառցային դարաշրջանի ժամանակ պահպանել եվրոպական բազմաթիվ ջերմասեր բույսերի ու կենդանիների տեսակներ։ Սառցադաշտերը պատել են միայն անտառի հյուսիսային սահմանները և բարձրլեռնային շրջանները, ինչը թույլ է տվել բույսերի և կենդանիների բազմաթիվ տեսակներին զարգանալ։
Պերուչիցայի բուսական աշխարհում առկա են հաճարենի, եղևին, եղևնի, մերձբալթյան հաճարենի, բոխի արևելյան, թխկի լեռնային, մերձալպյան եղևնի, բազմաթիվ թփեր, խոտեր և մամուռներ։ Որոշ տեսակի բույսերի լուրջ, համակարգված հետազոտությունները սկսվել են ոչ վաղուց և դեռևս չեն ավարտվել։ Սակայն արդեն իսկ պարզ է, որ Պերուչիցայի տարածքում աճում են մի շարք էնդեմիկ բույսեր։


== Ծանոթագրություններ ==


== Արտաքին հղումներ ==
Ветар са Балкана Archived 2013-08-03 at the Wayback Machine.
Perućica official website Archived 2015-07-23 at the Wayback Machine.
Sutjeska National Park - BH Tourism official website Archived 2016-08-12 at the Wayback Machine.
Նանդոր Հիդեգկուտի

Նանդոր Հիդեգկուտի (հունգ.՝ Hidegkuti Nándor, 3 մարտի, 1922, Բուդապեշտ, Հունգարիա – 14 փետրվարի, 2002, Բուդապեշտ), իսկական անունը՝ Նանդոր Կալտենբրուներ (հունգ.՝ Kaltenbrunner Nándor), հունգարացի ֆուտբոլիստ և մարզիչ։ Խաղացել է Հունգարիայի ազգային հավաքականում հետ քաշված հարձակվողի դիրքում՝ դառնալով առաջին կենտրոնական հարձակվողն աշխարհում, ով խաղացել է դաշտի կենտրոնին մոտ։ Եղել է հայտնի «Ոսկե թիմի» անդամ, որ 32 խաղ անընդմեջ անցկացրել է առանց պարտության։ 1954 թվականի աշխարհի առաջնությունում ազգային հավաքականի կազմում արժանացել է արծաթե մեդալի, իսկ 1952 թվականին դարձել է օլիմպիական չեմպիոն։ Եղել է Անգլիայի հավաքականի դեմ խաղում Հունրգարիայի հաղթանակի կերտողներից մեկը՝ խաղի ընթացքում ձևակերպելով հեթ-տրիկ․ այդ խաղում անգլիացիներն առաջին անգամ տնային խաղում պարտվել են ոչ Մեծ Բրիտանիայից եկած թիմի։
Նանդոր Հիդեգկուտիի անունն է կրում մարզադաշտ Բուդապեշտում։


== Կենսագրություն ==
Նանդոր Հիդեգկուտին ծնվել է 1922 թվականի մարտի 3-ին Բուդապեշտի Օբուդան թաղամասում, միջին դասի ընտանիքում։ Ֆուտբոլ խաղալ սկսել է «Ույլակի» աղյուսի գործարանի թիմում։ Այնտեղից նա տեղափոխվել է այլ գործարանների թիմեր՝ նախ «Գազմյուվեկ», ապա «Էլեկտրոմոշ»։ 1945 թվականին Հիդեգկուտին տեղափոխվել է «Հերմինամեզեյ» ակումբ։
1946 թվականին Նանդոր Հիդեգկուտին տեղափոխվել է ՄՏԿ ակումբ, որի կազմում երեք անգամ դարձել է Հունգարիայի չեմպիոն և մեկ անգամ նվաճել է Հունգարիայի գավաթը։
Որպես մարզիչ՝ Նանդոր Հիդեգկուտին աշխատել է ոչ միայն հունգարական, այլև արտասահմանյան մի շարք թիմերի հետ։ Իտալական «Ֆիորենտինա» ակումբի հետ նա նվաճել է 
Գավաթների գավաթը, «Դյոր» ակումբի հետ հաղթել է Հունգարիայի առաջնությունում և հասել մինչև Եվրոպայի չեմպիոնների գավաթի խաղարկության կիսաեզրափակիչ։
Առօրյա կյանքում աչքի է ընկել չափազանց հանգիստ բնավորությամբ։ 1956 թվականին՝ Հունգարական հեղափոխությունից հետո, Նանդոր Հինդեգկուտին Հունգարիայի հավաքականի այն քիչ թվով ֆուտբոլիստներից մեկն էր, որ վերադարձել է հայրենիք։
Նանդոր Հիդեգկուտին մահացել է 2002 թվականի փետրվարի 14-ին Բուդապեշտում։
Նանդոր Հիդեգկուտիի անվամբ է կոչվում ՄՏԿ ակումբի մարզադաշտը։


== Վիճակագրություն ==


== Ձեռքբերումներ ==


=== Որպես խաղացող ===


==== Թիմային ====
Օլիմպիական չեմպիոն - 1952
Աշխարհի փոխչեմպիոն - 1954
Կենտրոնական Եվրոպայի գավաթի դափնեկիր - 1953
Հունգարիայի չեմպիոն - 1951, 1953, 1958
Հունգարիայի գավաթակիր - 1952
Միտրոպայի գավաթի դափնեկիր - 1955


==== Անհատական ====
Տարվա ֆուտբոլիստ Հունգարիայում - 1953


=== Որպես մարզիչ ===
Գավաթների գավաթի դափնեկիր - 1961
Հունգարիայի չեմպիոն - 1963
Եվրոպայի չեմպիոնների գավաթի խաղարկության կիսաեզրափակչի մասնակից - 1965
Աֆրիկայի չեմպիոնների գավաթի խաղարկության եզրափակչի մասնակից - 1983
Աֆրիկայի ֆուտբոլի կոնֆեդերացիայի Գավաթների գավաթի դափնեկիր - 1984, 1985
Եգիպտոսի չեմպիեն - 1974/75, 1975/76, 1976/77, 1978/79, 1979/80, 1984/85
Եգիպտոսի գավաթակիր - 1977/78


== Ծանոթագրություններ ==


== Արտաքին հղումներ ==
Էջը footballplayers.ru կայքում Archived 2016-05-16 at the Wayback Machine.
Блуждающий центрфорвард Archived 2016-03-16 at the Wayback Machine. (ռուս.)
Նանդոր Հիդեգկուտիի խաղերը Հունգարիայի հավաքականի կազմում
Հոդված independent.co.uk կայքում
Հոդված telegraph.co.uk կայքում
Հենրի Ջեքսոն Կրտսեր

Հենրի Ջեքսոն կրտսեր (անգլ.՝ Henry Jackson Jr.,դեկտեմբերի 12, 1912(1912-12-12), Columbus, Միսսիսիպի, ԱՄՆ - հոկտեմբերի 22, 1988(1988-10-22) կամ հոկտեմբերի 24, 1988(1988-10-24), Լոս Անջելես, Կալիֆոռնիա, ԱՄՆ ), ամերիկացի պրոֆեսիոնալ բռնցքամարտիկ, բռնցքամարտի աշխարհի չեմպիոն, ով հայտնի է Հենրի Արմսթրոնգ անվամբ։ Բազմաթիվ քննադատների և պրոֆեսիոնալ գործընկերների կողմից համարվում էր բոլոր ժամանակների մեծագույն բռնցքամարտիկներից մեկը։
Այն ժամանակ, երբ կար աշխարհի ընդամենը 8 համընդհանուր ճանաչված տիտղոսներ, նա երեք կամ շատ տարբեր տիտղոսներ ուներ, նաև միակ բռնցքամարտիկն էր, ով միաժամանակ պահում էր երեք չեմպիոնական տիտղոս՝ կիսաթեթև, թեթև և կիսամիջին քաշային կարգերում (կարճ ժամանակահատվածում, 1938 թվականին)։
Արմսթրոնգը տասնիններորդ անգամ պաշտպանեց տիտղոսը կիսամիջին քաշային կարգում։ 2007 թվականին «The Ring»-ը Արմսթրոնգին անվանել է վերջին 80 տարիների երկրորդ մեծ բռնցքամարտիկ։ Բերտ Շուգարը Արմսթրոնգին նաև անվանել է բոլոր ժամանակների երկրորդ մեծագույն բռնցքամարտիկը։


== Տես նաև ==
Բռնցքամարտի աշխարհի չեմպիոնների ցանկը բազմակի քաշային խմբերում


== Ծանոթագրություններ ==


== Արտաքին հղումներ ==
The Official Henry Armstrong Web Site Archived 2020-12-03 at the Wayback Machine.
Henry Armstrong Foundation Web Site
Biographical sketch for Henry Armstrong
Բաբենկովո (գյուղ, Իզյումի շրջան)

Բաբենկովո (ուկրաիներեն՝ Бабенкове), գյուղ Ուկրաինայի Խարկովի մարզի Իզյումի շրջանում։
2001 թվականի տվյալներով Բաբենկովո գյուղում բնակվում էր 429 մարդ։ Բնակավայրը զբաղեցնում է 1294 կմ² տարածք։ Բնակչության խտությունը կազմում էր 331,53 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուրգհաուզեն

Բուրգհաուզեն (գերմ.՝ Burgkirchen an der Alz), կոմունա Գերմանիայի Բավարիա երկրամասում, Ալտոյտինգի շրջանում։
Բուրգհաուզենը Ալտյոտինգ շրջանի ամենախոշոր քաղաքն է, կանգնած է Զալցախ գետի վրա, որով անցնում է Ավստրիայի սահմանը։ Այստեղ է գտնվում Բուրգհաուզեն ամրոցը՝ 1034 երկարությամբ։ Ներկայումս ամրոցում գտնվում է տարածաշրջանային թանգարան, որտեղ կա միջնադարյան կտավների հավաքածու (հիմնականում՝ դիմանկարներ, ճակատամարտերի տեսարաններ և բնանկարներ), ինչպես նաև բավարական գյուղացիների և հարուստ խավի կենցաղային իրեր։
30 տարի շարունակ Բուրգհաուզենում անցկացվում են ջազ–փառատոններ։ Քաղաքը հայտնի է նաև «Վակեր» ֆուտբոլային ակումբով, որ հանդես է գալիս Երրորդ լիգայում։


== Ծանոթագրություններ ==
Փատնամ շրջան (Թենեսի)

Անվան այլ կիրառումների համար տե՛ս՝ Փատնամ (այլ կիրառումներ)Փատնամ շրջան (անգլ.՝ Putnam County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.039 կմ² է, բնակչությունը՝ 62.315 մարդ (2000 թ. տվյալներով)։ Շրջկենտրոնն է Քուկվիլ բնակավայրը։ Կազմավորվել է 1854 թ.։
Մ 11 ճանապարհ (Հայաստան)

Մ 11 ճանապարհ (M 11), միջպետական նշանակության ճանապարհը, որը հանդիսանում է Հայաստանի Հանրապետության ավտոմոբիլային ճանապարհային ցանցի կարևորագույն հատվածներից մեկը։
ՀՀ միջպետական նշանակության ավտոմոբիլային ճանապարհները նրանք են, որոնք կապում են Հայաստանի Հանրապետության ճանապարհային ցանցն այլ պետությունների ավտոմոբիլային ճանապարհների ցանցին և ապահովում են միջազգային տրանսպորտային հաղորդակցությունը։
Մ 11 ճանապարհը ունի 56.2 կմ երկարություն։ Այն Մարտունի քաղաքը միացնում է Վարդենիս քաղաքին՝ շարունակվելով դեպի ՀՀ - Արցախ պայմանական սահման։


== Ծանոթագրություններ ==
Կառիլացի (գյուղ, Կիլլեստե շրջան)

Անվան այլ կիրառումների համար տե՛ս՝ ԿառիլացիԿառիլացի (էստ․՝ Karilatsi), գյուղ Էստոնիայի Պիլվամաա նահանգի Կիլլեստե շրջանում։
2011 թվականի տվյալներով գյուղում բնակվում էր 61 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աղստևի ջրամբար

Աղստևի ջրամբար (ադրբ.՝ Ağstafa su anbarı), ջրամբար ներկայիս Ադրբեջանական Հանրապետության Ղազախի շրջանի Ջաֆարլի գյուղի մոտակայքում՝ Աղստև գետին։


== Պատմություն ==
Ջրամբարը շահագործման է հանձնվել 1969 թվականին։ Ամբարտակի բարձրությունը կազմում է 52 մ, տարածքը ընդհանուր մակերևույթը՝ 6,30 կմ², ջրի ծավալը՝ 0,12 կմ³: Ջրամբարը սպասարկում է Աղստևի, Ղազախի, Թովուզի և Շամքիրի շրջանների ոռոգումը՝ ընդհանուր առմամբ 135 հազար հեկտար հող։
Ջրամբարը մշտապես գտնվում է աղտոտման վտանգի տակ՝ Հայաստանի տարածքում Աղստև գետի հովտում գտնվող բնակավայրերի կենցաղային և արդյունաբերական կեղտաջրերի պատճառով։ Այդ կեղտաջրերը խթանում են ջրում բարդ կենսաքիմիական գործընթացները, որոնք էլ ազդում են ջրի աղտոտմանը։ Ֆենոլների և պղինձի միացությունների միջին տարեկան քանակը մի քանի անգամ բարձր է ընդունված ստանդարտներից։


== Տես նաև ==
Ջաֆարլի (Ղազախի շրջան)


== Ծանոթագրություններ ==


== Արտաքին հղումներ ==
Satellite image of Agstafachay Reservoir
Ստերիլացում (այլ կիրառումներ)

Ստերիլացում , սաերիլիզացիա(լպա․ sterilis — անպտուղ), եզր որ կարող է վերաբերել՝

Տարբեր նյութերի, առարկաների, սննդամթերքների վրա գտնվող միկրոօրգանիզմների լրիվ ոչնչացումը։ Ստերիլացման առավել կիրառվող մեթոդներից է բարձր ջերմաստիճանի ազդեցությունը, հեղուկների համար՝ ֆիլտրումը։ Բակտերիաների, խմորասնկերի, սնկիկների մեծամասնության վեգետատիվ բջիջները ոչնչանում են 50°—70°Շ-ում՝ 30 րոպեում, իսկ որոշ բակտերիաների սպորներ դիմանում են երկարատև եռացնելուն։ Դրանով է բացատրվում Ս-ման համար առավել բարձր ջերմաստիճանի կիրառումը։ Ստերիլացման պարզագույն մեթոդը մետաղյա և ապակյա իրերի շիկացումն է բոցի վրա։ Շպրիցները, ասեղները, ունելիները և այլ գործիքներ ստերիլացնում են հատուկ մետաղյա ստերիլիզատորներում, եռացնելով։ Ստերիլացում չոր տաք օդով կատարվում է չորացնող պահարաններում (Պաստյորի վառարան), 160—165°Շ-ում, 2 ժամում։ Կիրառվում է լաբորատորիաների ամանեղենը, մետաղյա առարկաները, փոշենման նյութերը ստերիլացնելու նպատակով։ Վիրաբուժական գործիքները, վիրակապերը և թելերը, սննդարդյունաբերության մեջ տարբեր պահածոներ ստերիլացնում են 1 մթն․ ճնշման տակ՝ 2 քամում։ Բարձր ջերմաստիճանին չդիմացող պինդ առարկաները (պլաստմասսաներ, էլեկտրոնային սարքեր են մշակում են գազերով, սպիրտով, սուլեմայի լուծույթով և քիմ․ այլ նյութերով։ Վերոհիշյալ դեպքերում կիրառվում է նաև ճառագայթային Ստերիլացում (սովորաբար օգտագործում են 3—10 t/չե ռադ իոնացնող ճառագայթներ)։ Կատարվում է նաև «սառը» ստերիլացում, երբ հեղուկները ֆիլտրում են մանր ծակոտկեն բակտերային ֆիչտրերով։ Վիրահատման սրահներում, անտիբիոտիկների փաթեթավորման արտադրամասերում օդում պարունակվող միկրոօրգանիզմների քանակությունը պակասեցնելու նպատակով օգտագործում են բակտերիասպան ուլտրամանուշակագույն ճառագայթներ։ Ստերիլացում լայնորեն կիրառվում է մանրէաբանական և այլ գիտական հետազոտությունների, բժշկության և սննդարդյունաբերության մեջ։ Ստերիլացնում են նաե տիեզերանավերը՝ մյուս մոլորակները երկրի միկրոօրգանիզմներով չվարակելու նպատակով։ Տես նաև Հականեխություն, Ջրի վարակազերծում, Պաստերացում։
Ստերիլացում սեռական, կենդանուն կամ մարդուն սերւսնդ ունենալու ունակությունից զրկելը։
Նեանուռմե

Նեանուռմե (էստ․՝ Neanurme), գյուղ Էստոնիայի Յիգևամաա նահանգի Պիլտսամաա շրջանում։
2011 թվականի տվյալներով գյուղում բնակվում էր 105 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սանկտ Ֆայտ ան դեր Գլան

Սանկտ Ֆայտ ան դեր Գլան (գերմ.՝ Sankt Veit an der Glan), քաղաք Ավստրիայի Կարինթիա շրջանում։ Համանուն շրջանի վարչական կենտրոնն է։ Մինչև 1518 թվականը եղել է պատմական Կարինթիայի մայրաքաղաքը։


== Աշխարհագրություն ==


=== Տեղադրություն ===
Քաղաքը գտնվում է Գլան գետի հովտում, Գուրկտալ Ալպերում։ Այստեղ Գլանի ջրերը հասնում են Կենտրոնական Կարինթիայի Ցոլֆելդ դաշտավայր և հոսում են դեպի հարավ՝ Մարիա Սաալ փոքր քաղաքից մինչև Կլագենֆուրտ։


=== Քաղաքական իրավիճակ ===
Սանկտ-Ֆայտը բաղկացած է 6 կադաստրային համայնքներից, դրանք են` Galling, Hörzendorf, Niederdorf, Projern, Sankt Donat և Tanzenberg։ Այն հետագայում բաժանվել է հետևյալ թաղամասերի՝ ըստ բնակչության թվաքանակի.


== Պատմություն ==
Մի քանի հնագիտական գտածոներ ենթադրում են, որ Կարոլինգյան ժամանակաշրջանում այն եղել է բնակավայր։ Լեգենդի համաձայն, 901 թվականին հունգարացիների դեմ տեղի ունեցած ճակատամարտը խթան է հանդիսացել քաղաքի հիմնադրման համար։ Ինչպես նշվում է 1131 գործում, Գուրկի հռոմեական կաթոլիկ միաբանության Վիտուս եկեղեցին տեղակայված է  եղել Կարինթիայի դքսությունում։
Այնուամենայնիվ, արդեն 1149 թվականին այն ծառայել է որպես Կարինթիայի Սպոնհայմի գավառի Հենրիխ V-ի նստավայր, որտեղ նա ստացել է թագ Կոնրադ III-ի կողմից Խաչակրաց երկրորդ արշավանքի ժամանակ։ Նրան հաջորդել է եղբայրը՝ Դյու Հերման II-ը, ով 1176 թվականին դարձավ եկեղեցու պաշտպանը։ Այնուհետև Սփոնհեյմերները Սանկտ Ֆայտը դարձրեց իրենց մշտական բնակության վայրը և Կարինթիայի դքսության մայրաքաղաքը, որն այդպիսին մնաց մինչև 1518 թվականը։ Հերմանի որդի Բերնարդը կառուցեց ամրոց և հիմնեց ամրություններ, ինչպես նաև քաղաքին տվեց մի շարք արտոնություններ։


== Ժողովրդագրություն ==
2001 թվականի մարդահամարի տվյալներով Սանկտ Ֆայտն ուներ 12,045 բնակչություն։ Դրանցից  92.5̬% ավստրիացիներ են, 2.3% հարավսլավիացիներ և 2.2% բոսնիացիներ։ Բնակչության 74.0%-ը համարվում է կաթոլիկ է եղել, 8.6%-ը` լյութերական, բողոքական 4.3%-ը` մուսուլման, իսկ 10.2%-ը առանց կրոնական դավանանքի։


== Քաղաքականություն ==
Քաղաքային խորհուրդը կազմված է 31 անդամից։ Նրանք հետևյալ կուսակցություններից են.

26 Ավստրիայի Սոցիալ-դեմոկրատական
5 Ավստրիական ժողովրդական
4 Ավստրիայի ազատության
1 Կանաչներ


== Պատկերասրահ ==

		
		
		


== Գրականություն ==
Sankt Veit an der Glan: Eine Stadtgeographie բժշկական դիսերտացիա, Գրաց, 1965 Ֆրեսինգեր
Der Bezirk Sankt Veit an der Glan, seine Kunstwerke, historische Lebens -und Siedlungsformen 1977, Հարթվագներ


== Ծանոթագրություններ ==


== Արտաքին հղումներ ==
Encyclopædia Britannica
Sankt-Veit Encyclopedia Austria-Forum LINK
Տաթև Աբրահամյան

Տաթև Աբրահամյան (հունվարի 13, 1988(1988-01-13), Երևան, Հայկական ԽՍՀ, ԽՍՀՄ), ԱՄՆ-ը ներկայացնող հայ շախմատիստուհի, կանանց գրոսմայստեր։
Հայաստանի աղջիկների հնգակի չեմպիոնուհի, Երևանի կանանց 2001-ի չեմպիոնուհի, Եվրոպայի մինչև 12 տարեկան շախմատիստուհիների առաջնության մրցանակակիր։ 2002 թվականից հանդես է գալիս ԱՄՆ-ի դրոշի ներքո։ ԱՄՆ-ի կանանց առաջնության (2005) արծաթե մեդալակիր։ Ամերիկա աշխարհամասի մինչև 18 տարեկան շախմատիստուհիների չեմպիոնուհի (2006), 9 միավոր 9 հնարավորից։ 2006-ին Երևանում կայացած աշխարհի աղջիկների մինչև 20 տարեկան շախմատիստուհիների առաջնությունում առաջին անգամ լրացրել է գրոսմայստերի նորմը։ 2010-ի ԱՄՆ-ի կանանց առաջնությունում, 9 միավորից վաստակելով 7, 5 միավոր. 2-3-րդ տեղերն է բաժանել Աննա Զատոնսկիխի հետ՝ լրացուցիչ ցուցանիշներով արժանանալով բրոնզե մեդալի։


== Վարկանիշի փոփոխության գրաֆիկ ==


== Ծանոթագրություններ ==
Limited Run Games

Limited Run Games, ամերիկյան ընկերություն և դիստրիբյուտոր, որը զբաղվում է համակարգչային խաղերի մշակմամբ և հրատարկմամբ։ Հիմնվել է 2015 թվականին Ջոշ Ֆեյրտրաստի և Դուգլաս Բոգրատի կողմից, որպես Mighty Rabbit Studios ընկերության մաս։
Limited Run Games-ը մասագիտացված է համակարգչային խաղերի ֆիզիկական հրապարակաման ոլորտում։ Ընկերությունը հրատարաում է խաղերի, ինչպես ակտուալ այնպես էլ, նախորդ սերունդների խաղային համակարգերի համար։ Բացի նոր խաղերի հրապարակումից, ընկերությունը նաև զբաղվում է, հին խաղերը նոր համակարգերի համար հրապարակելով։ Այս նպատակի համար մշակում է գործիքներ և էմուլյատորներ, ինչպիս է օրինակ՝ Carbon Engine-ը, որը նախատեսված է նախորդ սերնդի պլատֆորմների համար մեկնարկման համար։
Limited Run Games-ի առաջին խաղը դարձավ Mighty Rabbit Studios կողմից մշակված խաղը։ Հիմնադրի խոսքերով, սա փորձ էր, հասկանալու համար կա արդյոք նման խաղերի պահանջարկը։ Խաղը հաջողություն գրանցեց, և արդեն 2016 թվականին ընկերությունը հրապարակեց Oddworld: New 'n' Tasty! խաղը, մշակված այլ ընկերության կողմից։ Չնայած այն փաստին, որ Limited Run Games-ը հիմնադրվել է Mighty Rabbit Studios-ի աշխատակիցների կողմից, այն համարվում է անկախ ընկերություն։
Retro Gamer ամսագրի կարծիքով, Limited Run Games-ն ապացուցեց, որ ֆիզիկական հրատարակումը դեռ ունի մեծ պահանջարկ։ Ամսագրում նշվում է նաև, որ այսպիսով Limited Run Games-ը վերադարձնում է քարտերով խաղերի տարածում ռետրո համակարգերի համար, դրանով երկարացնելով նրանց կյանքը։ Destructoid առցանց հրատարակությունը Limited Run Games ընկերությանն անվանեց միակը, որ ապահովում է խաղերի ֆիզիկական պատճենների կյանքը։
2022 թվականի օգոստոսի 18-ին Limited Run Games-ը գնվեց Embracer Group-ի կողմից։


== Ծանոթագրություններ ==
Ալ-Ֆախուրայի շրջան

Ալ-Ֆախուրայի շրջան (արաբ․՝ ناحية الفاخورة‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Ալ-Կարդահայի գավառի չորս շրջաններից մեկը։ Կենտրոնն է ալ-Ֆախուրա քաղաքը։
2004 թվականի տվյալներով բնակչությունը կազմել է 18,357 մարդ։ Քաղաքն ու շրջակա ավանները կազմում են 69.99 քառ. կմ տարածք։


== Ծանոթագրություններ ==
Սպիտակի վիմափոր բնակավայր

Սպիտակի վիմափոր բնակավայր, ժայռափոր բնակատեղի ՀՀ Լոռու մարզում։ Հայտնաբերվել է 1977 թվականին՝ շինարարական աշխատանքների ժամանակ, Փամբակ գետի ձախ ափին, Գեղասար գյուղի տարածքում։ 
1977-1980 թվականներին պեղել է ՀԽՍՀ Գիտությունների ակադեմիայի հնագիտության ինստիտուտի արշավախումբը։ 
Բնակավայրն առաջացել է 12-13-րդ դարերում, առևտրական բանուկ ճանապարհների վրա և ապրել տնտեսական աշխույժ կյանքով։ Անձավները փորված են սև տուֆի հսկայածավալ զանգվածի մեջ։ Շուրջ 300 մետր երկարությամբ բնակավայրը ոչ խորը կիրճով բաժանվում է երկու թաղամաս-հատվածի։ Խանդակների վրա բացվել են 4-5 սենյականոց մոտ 40 համալիր։ Քարանձավների մի մասը կրկնահարկ ու եռահարկ են։ Դրանք միմյանց հետ հաղորդակցվել են գաղտնուղիներով և քարե (հավանաբար՝ նաև փայտե) աստիճաններով։ Ճարտարապետական հղացմամբ, հատակագծային հորինվածքով ու ներքին հարդարանքով բնակավայրն աղերսվում է Անիի ստորգետնյա «քաղաքի» և Վրաստանի ժամանակամերձ նույնտատիպ հուշարձանների (Վարձիա և այլն) հետ։ Հստակ առանձնանում են շինությունների 4 տիպեր՝ պաշտամունքային, հասարակական, բնակելի և արտադրական։ Արևելյան թաղամասի կենտրոնում, երրորդ խանդակի վրա փորված է ոչ մեծ եկեղեցի (պահպանվել է միայն կեսը՝ երկայնական կտրվածքով), որից արևմտյանը գտնվում է վիմափոր տապանատունը՝ մի շարք դամբարաններով։ Տապանատան հատակի ձևն ու կեղծ կամարներն ստեղծում են հայկական ավանդական զավիթների տպավորություն։ Բնակավայրի արևելյան ծայրամասում բացվել է մի քանի բաժանմունքներից բաղկացած քարավանատունը։ Ներքին պարզ հարդարանքով բնակելի սենյակներում կան թոնիրներ և ոչ լայն հարթակներ (ծառայել են որպես ննջարաններ)։ Շինությունների հիմնական խումբը կազմում են արտադրական համալիրները, որոնց հատակներին փորված են վառարաններ և փոքրիկ առվակներով միմյանց միացած զանազան տեսակի հորեր ու փոսեր։ Քարանձավների առաստաղները թաղաձև են, ունեն կեղծ կամարներ, պատուհաններ, պատերի մեջ՝ ճրագներ դնելու և այլ նպատակների ծառայող զանազան փորվածքներ։ Պատերի վրա և առաստաղի կենտրոնում կան փոքրիկ օդանցքներ։ Մուտքերը փակվել են փայտե դռներով կամ մեծ տախտակներով։ Պեղումների ընթացքում գտնվել են ջնարակած ու հասարակ խեցեղեն, աշխատանքային երկաթե գործիքներ ու զենքեր, պղնձե ու ոսկրե զարդեր, երկաթի ու սիլիկատային մնացորդների խարամ, արտադրության հետ կապված տարբեր բնույթի հարմարանքներ, մոնղոլական, վրացական, բյուզանդական դրամներ և այլ առարկաներ։